rejauldu/bengali-wikipedia huggingface dataset:
বারমুডা ক্রিকেট দল ক্রিকেট খেলায় উত্তর আটলান্টিক মহাসাগরীয় দ্বীপরাষ্ট্র বারমুডার প্রতিনিধিত্বকারী জাতীয় ক্রিকেট-দল। বারমুডা ক্রিকেট বোর্ড কর্তৃক দলটি পরিচালিত হচ্ছে। ১৯৬৬ সালে ক্রিকেটের প্রধান সংস্থা আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভ করে। সহযোগী ও অনুমোদনলাভকারী সদস্যদের জন্য নির্ধারিত আইসিসি ট্রফি যা বর্তমানে আইসিসি বিশ্বকাপ বাছাইপর্ব নামে পরিচিত প্রতিযোগিতার ৮টি আসরের সবগুলোতেই দলটি অংশগ্রহণ করেছে। তন্মধ্যে ১৯৮২ সালে দলটি স্মরণীয় সাফল্য রেখে রানার্স আপ হয়। ২০০৫ সালের প্রতিযোগিতায় চতুর্থ স্থান দখল করে ২০০৭ সালে প্রথমবারের মতো বিশ্বকাপের মূল পর্বে খেলার যোগ্যতা লাভ করে। কিন্তু গ্রুপ-পর্বের প্রত্যেকটি খেলাতেই তারা পরাজিত হয়। তন্মধ্যে বিশ্বকাপ ক্রিকেটের ইতিহাসে সর্ববৃহৎ ব্যবধানে ভারতের কাছে পরাজিত হয়।   ইতিহাস  ৩০ আগস্ট, ১৮৪৪ তারিখে বারমুডায় আনুষ্ঠানিকভাবে প্রথম ক্রিকেট খেলা অনুষ্ঠিত হয়েছে বলে জানা যায়। এক বছর পরই বারমুডা ক্রিকেট ক্লাব প্রতিষ্ঠিত হয়। এ ক্লাব প্রতিষ্ঠায় স্থানীয় অধিবাসীসহ ব্রিটিশ সৈনিকদের সহযোগিতার প্রয়োজন পড়ে। ঊনবিংশ শতকের শেষদিকে ফিলাডেলফিয়া থেকে আগত আমেরিকান প্রতিপক্ষের বিপক্ষে কয়েকটি আন্তর্জাতিক খেলা অনুষ্ঠিত হয়। কিন্তু প্রথম বিশ্বযুদ্ধের পর ক্রিকেট খেলার উপযোগী পরিবেশ ও শক্তিমত্তা অনেকাংশেই এ দ্বীপ রাষ্ট্রটির খর্ব হয়ে যায়। বারমুডার ক্রিকেট মৌসুমে বার্ষিকভিত্তিতে কাপ ম্যাচের আয়োজন করা হয় যাতে দ্বীপের দু’টি শীর্ষস্থানীয় ক্লাব দল সমারসেট ও সেন্ট জর্জেস অংশগ্রহণ করে থাকে। ১৯০২ সালে সর্বপ্রথম এটি অনুষ্ঠিত হয়। দু’টি সাধারণ ছুটির দিনে উৎসব-আমেজের পরিবেশে খেলাটি হয়ে থাকে। কেবলমাত্র ১৯৩৩ সালে স্যার জুলিয়েন কানের নেতৃত্বাধীন দল পাঁচ-খেলায় অংশ নিতে বিদেশ সফর করে।   প্রতিযোগিতায় অংশগ্রহণের ইতিহাস   বিশ্বকাপ   ১৯৭৫ - ২০০৩ : যোগ্যতা অর্জন করেনি।  ২০০৭: গ্রুপ-পর্বে অংশগ্রহণ  ২০১১: যোগ্যতা অর্জন করেনি।   আইসিসি বিশ্ব টুয়েন্টি২০ বাছাইপর্ব  ২০১৩: ১৪শ স্থান   বিশ্ব ক্রিকেট লীগ  ২০০৭ প্রথম বিভাগ: ৬ষ্ঠ স্থান ২০১১ দ্বিতীয় বিভাগ: ৬ষ্ঠ স্থান ২০১৩ তৃতীয় বিভাগ: ৪র্থ স্থান ২০১৪ তৃতীয় বিভাগ: যোগ্যতা অর্জন   আইসিসি আন্তঃমহাদেশীয় কাপ  ২০০৪: প্রথম রাউন্ড ২০০৫: সেমি-ফাইনাল ২০০৬: প্রথম রাউন্ড ২০০৭-০৮: ৮ম স্থান ২০০৯-১০ (ইন্টারকন্টিনেন্টাল শিল্ড): ৪র্থ স্থান   বিশ্বকাপ বাছাইপর্ব  ১৯৭৯: সেমি-ফাইনাল ১৯৮২: রানার্স আপ ১৯৮৬: ৪র্থ স্থান ১৯৯০: প্লেট প্রতিযোগিতা ১৯৯৪: ৪র্থ স্থান ১৯৯৭: প্লেট প্রতিযোগিতা জয়ী (৯ম স্থান) ২০০১: ৯ম স্থান ২০০৫: ৪র্থ স্থান ২০০৯: ৯ম স্থান   আইসিসি আমেরিকাজ চ্যাম্পিয়নশীপ  ২০০০: রানার্স আপ ২০০২: ৪র্থ স্থান ২০০৪: ৩য় স্থান  ২০০৬: জয়ী (প্রথম বিভাগ) ২০০৮: ২য় স্থান (প্রথম বিভাগ)  ২০১০: ৩য় স্থান (প্রথম বিভাগ)   তথ্যসূত্র    বহিঃসংযোগ   Official website – Online schedule, Statistics Cricinfo page on Bermuda  CricketArchive index page for Bermuda  বিষয়শ্রেণী:বারমুদায় ক্রিকেট বিষয়শ্রেণী:জাতীয় ক্রিকেট দল বিষয়শ্রেণী:বারমুদার জাতীয় ক্রীড়া দল বিষয়শ্রেণী:আন্তর্জাতিক ক্রিকেটে বারমুদা
জওহর নায়েক (১০ জানুয়ারী ১৯৫৪) একজন ভারতীয় রাজনীতিবিদ এবং ভারতীয় জনতা পার্টির সদস্য। নায়েক ছত্তিশগড়ের খারসিয়া আসন থেকে ছত্তিশগড় বিধানসভা সদস্য ছিলেন। Bastar stands by Congress, plains back BJP in ChhattisgarhMembers of Third Legislative Assembly   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ছত্তিশগড় বিধানসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ছত্তিশগড়ের ভারতীয় জনতা পার্টির রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ১৯৯৩-১৯৯৮ বিষয়শ্রেণী:১৯৫৪-এ জন্ম
থাম্ব|এক তারা একতারা হচ্ছে একজাতীয় বাঙালি লোকবাদ্যযন্ত্র। এক তারবিশিষ্ট বলে এটি একতারা নামে অভিহিত হয়। একসময় এর নাম 'একতন্ত্রী বীণা' ছিল বলে ইতিহাসে পাওয়া যায়। আমাদের দেশীয় সংস্কৃতির স্বকীয়তা আর ঐতিহ্যের ধারাবাহিকতায় যে বাদ্যযন্ত্রটি আদি ও অকৃত্রিমভাবে বহমান রয়েছে তার নাম একতারা। এই বাদ্যযন্ত্রটির বাদন ভঙ্গি আর সুরের মূর্ছনায় আজো খুঁজে পাওয়া যায় মাটির ঘ্রান। এখনো এদেশের গ্রাম-গ্রামান্তর আর নগরে পাড়ি জমানো নগর বাউলদের কাছে শুনতে পাওয়া যায় এ বাদ্যযন্ত্রের বোল। আর মাত্র একটি তারের তৈরি এ বাদ্যযন্ত্রটি দিয়ে বাউল সাধকেরা সুরের যে বৈচিত্র্য ফুটিয়ে তোলেন তা সত্যিই বিস্ময়কর।একতারা   একতারার ইতিহাস  একতারা আবিষ্কারের ইতিহাস সুনির্দিষ্টভাবে জানা না গেলেও ধারণা করা হয় প্রায় ১০০০ বছর ধরে এর ব্যবহার হয়ে আসছে। আর এ যন্ত্রটি যে সম্পূর্ণ আমাদের দেশের আবহতেই তৈরি হয়েছে তা এর উপকরণের দিকে তাকালেই বুঝা যায়। আবার অনেক বাউল শিল্পী মনে করেন, মরমি সাধক লালন শাহের কালেই একতারার জন্ম। তারা মনে করেন ফকির লালন শাহ তার মনের ভেতর উদয় হওয়া কথাগুলো ভক্তদের মধ্যে প্রচারের সময় কথাগুলো আরো মধুময় করে তোলার জন্য কথার ভাঁজে ভাঁজে তালের অনুভব থেকেই একতারার জন্ম। তবে একতারার জন্ম যেখানে বা যখনই হোক না কেন এই যন্ত্র নিয়ে আমাদের দেশে একটি জনপ্রিয় গানের শিরোনাম হচ্ছে একতারা তুই দেশের কথা বলরে এবার বল   একতারা তৈরির উপকরণ ও প্রক্রিয়া   একতারা তৈরির জন্য লাউ,কুমড়া,কদ বেল মোটা বাঁশ বা কাঠ, নারিকেলের খোল কিংবা পিতলের পাতলা আবরণ যাই ব্যবহার করা হোক না লক্ষ্য রাখতে হবে এটি যেন উপরে-নিচে খোলা এবং বৃত্তাকার হয়। বৃত্তাকারের খোলা মুখের ব্যাস সাধারণত ৬ থেকে ৭ ইঞ্চি হয়। প্রায় ৩ ফুট লম্বা বিশেষ এক ধরনের মুলি বাঁশের উপরের দিকে গিঁট রেখে নিচের দিকে ফাঁড়তে হবে। এমনভাবে ফাঁড়তে হবে যাতে বাঁশ বা কঞ্চিটি চিমটা আকারের হয়। বিশেষ ধরনের মুলি বাঁশ বা কঞ্চির মাঝ দিয়ে কাঠের একটি কাঁন (কাঠ দিয়ে তৈরি এক ধরনের কাঠি) তৈরি করতে হবে। চিমটার নিচের দিকটি লাউ, মোটা বাঁশ, কাঁঠ বা নারিকেলের খোল কিংবা কাঁসার পাতলা বৃত্তাকারের খোলটির দু'প্রান্তে শক্ত করে বাঁধতে হবে। ওই খোলটির তলায় চামড়া দিয়ে ঢেকে ফেলতে হবে। চমড়াটি শুকিয়ে এলে চামড়ার মধ্যে সূক্ষ্ম ছিদ্র করতে হবে। সেই ছিদ্রটির মধ্য দিয়ে একটি সরু পিতল বা লোহা কিংবা ইস্পাতের তার ঢুকিয়ে দিয়ে সেই তারের একটি মাথা দু'পাশে দেওয়া বিশেষ মুলি বাঁশ অথবা কঞ্চির মাঝে থাকা কাঁনের সঙ্গে বাঁধতে হবে। কাঁন দিয়ে তারটি টান বা ঢিলা করা হয়। দুই পাশে থাকা কঞ্চিতে চার আঙুলে ধরে এক আঙুল দিয়ে একতারায় সুর তোলা হয়। এভাবেই কাজ করে একতারা।  থাম্ব| নিজের বানানো একতারা বাজিয়ে লোকসংগীত গাইছেন ভাণ্ডারী আবদুল জাব্বার, সোহরাওয়ার্দী উদ্যান, ঢাকা, বাংলাদেশ।   আরও দেখুন   দোতারা  একতারা (ভাস্কর্য)   তথ্যসূত্র   বিষয়শ্রেণী:ততযন্ত্র বিষয়শ্রেণী:বাংলাদেশী বাদ্যযন্ত্র বিষয়শ্রেণী:ভারতীয় বাদ্যযন্ত্র বিষয়শ্রেণী:পাকিস্তানি বাদ্যযন্ত্র বিষয়শ্রেণী:সুফী সঙ্গীত বিষয়শ্রেণী:পাঞ্জাবি শব্দ ও বাক্যাংশ বিষয়শ্রেণী:বাংলা শব্দ ও বাক্যাংশ
রতন ভট্টাচার্য (জন্ম ইং ১৯৩৩ -  মৃত্যু ইং ২০০৬) ছিলেন একজন ভারতীয় বাঙালি লেখক। বিচিত্র সব অভিজ্ঞতায় তাঁর জীবনকে খাপ খাইয়ে নিয়ে ছিলেন। যেমন - বাস কন্ডাক্টরি থেকে রেশন দোকানে খাতা লেখার কাজ এবং শেষ পর্যন্ত থিতু শিক্ষকতায়।   শৈশব ও কৈশোর  তিনি পূর্ববঙ্গের ফরিদপুর জেলার বাসুদেব বাটি গ্রামে জন্ম গ্রহণ করেন। তাঁর আসল নাম ছিল সচীন্দ্রনাথ ভট্টাচার্য। বাবার নাম বিরাজমোহন ভট্টাচার্য, মা কমলা ভট্টাচার্য। ক্লাস এইটে পড়ার সময় দেশভাগের ফলে এপার বাংলায় চলে এলেন — হাওড়ার সালকিয়ায়। এখানে তিনি মণীন্দ্রচন্দ্র কলেজ থেকে বিএ পাশ করেন এবং পরে তিনি বাংলায় কলকাতা বিশ্ববিদ্যালয় থেকে স্নাতকোত্তর করেন। যৌবনকাল থেকেই তিনি জীবন যুদ্ধে নেমে পড়েছিলেন প্রথমে তিনি বাস কন্ডাক্টরি করেন তারপর রেশন দোকানের খাতা লেখার কাজ করেন। অবশেষে তিনি শিক্ষকতার স্থায়ী চাকরি নিয়ে ছিলেন।   সাহিত্যকর্ম  ১৯৫৮ কিংবা ১৯৫৯ সালে তাঁর জীবনের প্রথম গল্প দেশ পত্রিকায় পিঞ্জর নামে ছাপা হয়েছিল। এই একটি গল্পেই তাঁকে রাতারাতি বিখ্যাত করে দিয়েছিলো। তারপর তিনি দীর্ঘ ১৫ বছর লেখালেখি বন্ধ করে দিয়েছিলেন। ১৯৭৮ সালে তিনি আবার কলম ধরলেন এবং লেখালেখির কাজ শুরু করলেন দেশ পত্রিকায় তৃতীয় মহাযুদ্ধ নামে গল্প ছাপা হয়। তাঁর প্রকাশিত শতাধিক গল্পগুচ্ছের মধ্যে কৃষ্ণকীর্তন, রাজার এঁটো, ক্রীতদাসীর স্বাধীনতা, জন্মদিন,  দুফোটা সমুদ্র, রিহার্সাল রূমে খুন, রেলগাড়ির কামড়ায় ইত্যাদি। এছাড়া তাঁর রচিত উপন্যাসের সংখ্যা আটটি, তাঁর প্রথম উপন্যাস স্বপ্নের পুরুষ ও জিপগাড়ি এবং তাঁর লেখা শেষ গল্পের নাম ছিল ঘোড়সওয়ার। ১৯৯৩ সালে তিনি পাক্ষিক বসুমতী পত্রিকায় ধারাবাহিকভাবে প্রকাশ পেতে শুরু করে তৃণ যা এক দেশভাগের দলিত বাঙালিদের পূনর্বাসন এবং আসামের খেদা আন্দোলনের ফলে বাঙালিদের জীবনের বিপর্যয়ের পটভূমিকায় রচিত ছিল। এটি তাঁর জীবনের শেষ উপন্যাস ছিল।  ১৪১৩ (ইং ২০০৬) সালের ৫ই আশ্বিন তিনি কলকাতায় প্রয়াত হন।   প্রকাশিত গ্রন্থসমূহ   পিঞ্জর  কৃষ্ণকীর্তন  তৃতীয় মহাযুদ্ধ  রাজার এঁটো  ক্রীতদাসীর স্বাধীনতা  জন্মদিন  দুফোটা সমুদ্র  রিহার্সাল রূমে খুন  রেলগাড়ির কামড়ায়  স্বপ্নের পুরুষ ও জিপগাড়ি  ঘোড়সওয়ার  তৃণ  সেরা পঁচিশটি গল্প  আজব চিড়িয়াখানা  তথ্যসূত্র  বিষয়শ্রেণী:১৯৩৩-এ জন্ম বিষয়শ্রেণী:২০০৬-এ মৃত্যু বিষয়শ্রেণী:ভারতীয় লেখক বিষয়শ্রেণী:বাঙালি লেখক
সালেহ সাদ (, ; জন্ম ২০ জুলাই ১৯৬৩) একজন দ্রুজ-ইসরায়েলি রাজনীতিবিদ। তিনি ২০১৭ এবং ২০১৯ এর মধ্যে জায়োনিস্ট ইউনিয়ন এবং লেবার পার্টির নেসেটের সদস্য হিসাবে কাজ করেছেন।   জীবনী  সাদ বেইট জান -এ জন্মগ্রহণ করেন এবং ১২ বছর ধরে ইসরায়েলি নিরাপত্তা বাহিনীতে যোদ্ধা হিসেবে দায়িত্ব পালন করেন। তিনি গ্যালিলি লোকাল কাউন্সিল ওয়ার্কার্স ডিভিশনের একজন পরিচালক হয়েছিলেন এবং হিস্টাড্রুটের গ্যালিলি শাখার চেয়ারম্যানও ছিলেন।MK Trajtenberg resigns from the Knesset Knesset, 1 October 2017 লেবার পার্টির একজন সদস্য, তিনি ২০১৩ সালের নেসেট নির্বাচনের জন্য দলের তালিকায় ২৫ তম স্থানে ছিলেন, The Labor Party Candidates for the 19th Knesset Israel Democracy Institute তবে তিনি একটি আসন জিততে ব্যর্থ হন।  ২০১৫ নেসেট নির্বাচনের আগে, সাদকে জায়োনিস্ট ইউনিয়নের তালিকায় ২৬ তম স্থান দেওয়া হয়েছিল (শ্রম ও হাতনুয়াহের একটি জোট), Zionist Union list  Central Elections Commission একটি দ্রুজ প্রার্থীর জন্য সংরক্ষিত স্থান। যদিও জোটটি মাত্র ২৪টি আসন জিতেছিল, সাদ ৩ অক্টোবর ২০১৭-এ নেসেটে প্রবেশ করেন ম্যানুয়েল ট্রাজটেনবার্গের স্থলাভিষিক্ত হিসেবে, Replacements Among Knesset Members Knesset যিনি রাজনীতি থেকে অবসর নিয়েছিলেন।Top Israeli economist quitting politics The Jerusalem Post, 28 September 2017 এপ্রিল ২০১৯ সালের নির্বাচনের জন্য তাকে শ্রম তালিকায় সপ্তদশতম স্থান দেওয়া হয়েছিল, কিন্তু দলটি মাত্র ছয়টি আসন জিতেছিল।   তথ্যসূত্র   বহিঃসংযোগ  বিষয়শ্রেণী:জায়োনিস্ট ইউনিয়নের রাজনীতিবিদ বিষয়শ্রেণী:নেসেটের সদস্য ২০১৫-২০১৯ বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:নেসেটের দ্রুজ সদস্য বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:ইসরায়েলি ট্রেড ইউনিয়নিস্ট
জাপান আবহবিদ্যা নিয়োগ (気象庁? কিশোও-চোও) হল জাপানের ভূমি, পরিকাঠামো, পরিবহন ও পর্যটন মন্ত্রকের একটি নিয়োগ। এই সংস্থাটির কাজ জাপানি জনসাধারণকে আবহবিজ্ঞান, জলবিজ্ঞান, ভূকম্পবিজ্ঞান ও আগ্নেয়গিরি সংক্রান্ত তথ্যাদির দৈনিক বৈজ্ঞানিক পর্যবেক্ষণ ও তা থেকে লব্ধ ফলাফল সম্পর্কে অবগত রাখা। টোকিওর চিয়্যোদা ওয়ার্ডে এর সদর দপ্তর অবস্থিত।  জাপান আবহবিদ্যা নিয়োগ জনসাধারণকে আবহাওয়ার পূর্বাভাস সম্পর্কে জানায়, সেইসঙ্গে উড়োজাহাজ ও জলযান চালকদেরকেও ওয়াকিবহাল রাখে। সংস্থাটির অন্যান্য দায়িত্বের মধ্যে পড়ে অগ্ন্যুৎপাতের পূর্বাভাস দেওয়া এবং দেশব্যাপী আগাম ভূমিকম্প সতর্কবার্তা ব্যবস্থার মারফত ভূমিকম্পের সম্ভাবনা শনাক্ত করা। এছাড়া জেএমএ হল বিশ্ব আবহাওয়া সংস্থার দ্বারা প্রত্যয়িত অন্যতম বিশেষ আঞ্চলিক আবহবিজ্ঞান কেন্দ্র। উত্তর-পশ্চিম প্রশান্ত মহাসাগরীয় অঞ্চলে বিভিন্ন ঘূর্ণিঝড় বা সাইক্লোনের নামকরণ ও আগাম সতর্কবার্তা জারি করার দায়িত্ব বর্তায় এই সংস্থার উপর। এই অঞ্চলের মধ্যে রয়েছে সেলিবিস সাগর, সুলু সাগর, দক্ষিণ চীন সাগর, পূর্ব চীন সাগর, পীত সাগর, জাপান সাগর ও ওখট্‌স্ক সাগর।   ইতিহাস   ২৬শে আগস্ট, ১৮৭২ - হোক্কাইদোর হাকোদাতে শহরে প্রথম আবহাওয়া দপ্তর স্থাপিত হয়। এটি বর্তমান হাকোদাতে আবহাওয়া কেন্দ্রের (函館海洋気象台 হাকোদাতে কাইয়ো কিশোও-দাই) পূর্বসূরী।  জুন ১৮৭৫ - জাপানের স্বরাষ্ট্র মন্ত্রকের ভূগোল ব্যুরোর সার্ভে বিভাগের মধ্যে প্রথম টোকিও আবহবিজ্ঞান মানমন্দির (東京気象台 টোকিও কিশোও-দাই) প্রতিষ্ঠিত হয়।  ১লা জানুয়ারি, ১৮৮৭ - টোকিও আবহবিজ্ঞান মানমন্দিরের নাম পালটে রাখা হয় কেন্দ্রীয় আবহবিজ্ঞান মানমন্দির (中央気象台 চুউও কিশোও-দাই) এবং এর নিয়ন্ত্রণ সরাসরি স্বরাষ্ট্র মন্ত্রকের হাতে চলে যায়।  এপ্রিল ১৮৯৫ - কেন্দ্রীয় আবহবিজ্ঞান মানমন্দিরের কর্তৃত্ব চলে যায় শিক্ষা মন্ত্রকের হাতে।  ১লা জানুয়ারি, ১৯২৩ - প্রধান কার্যালয়টি স্থানান্তরিত হয় কোওজিমাচি জেলার মোতোয়ে মাচি শহরে, রাজপ্রাসাদের একটি পরিখার পাশে।  নভেম্বর ১৯৪৩ - মানমন্দিরের কর্তৃত্ব যায় পরিবহন ও যোগাযোগ মন্ত্রকের হাতে।  মে ১৯৪৫ - মানমন্দিরটি পরিবহন মন্ত্রকের অধীনে যায়।  ১লা জুলাই, ১৯৫৬ - কেন্দ্রীয় আবহবিজ্ঞান মানমন্দির পরিবহন মন্ত্রএর একটি নিয়োগে পরিণত হয় এবং এর নামকরণ হয় জাপান আবহবিদ্যা নিয়োগ (気象庁কিশোও চোও)।  মার্চ ১৯৬৪ - নিয়োগের সদর দপ্তর তার বর্তমান অবস্থান চিয়্যোদা ওয়ার্ডের ওওতেমাচি-তে সরে যায়।  ৬ই জানুয়ারি, ২০০১ - জাপান সরকারের সংস্কারের ফলে জাপান আবহবিদ্যা নিয়োগ নতুন ভূমি, পরিকাঠামো, পরিবহন ও পর্যটন মন্ত্রকের অধীনে যায়।  ২০১৩ - ঘোষণা করা হয় যে, নিয়োগের সদর দপ্তর মিনাতোর তোরানোমোনে স্থানান্তরিত হবে।   তথ্যসূত্র   বিষয়শ্রেণী:জাপান বিষয়শ্রেণী:১৯৫৬-এ জাপানে প্রতিষ্ঠিত
মনে প্রাণে আছ তুমি ২০০৮ সালে মুক্তিপ্রাপ্ত জাকির হোসেন রাজু পরিচালিত বাংলাদেশী পূর্ণদৈর্ঘ্য চলচ্চিত্র। মুখ্য ভূমিকায় অভিনয় করেছেন শাকিব খান, অপু বিশ্বাস। এটি ঈদ উপলক্ষে ঈদুল ফিতরে ২০০৮ সালের ২ অক্টোবর প্রেক্ষাগৃহগুলোতে মুক্তি পায়।  অভিনয়শিল্পী  শাকিব খান - জয়  অপু বিশ্বাস - নীলা চৌধুরী  রাজ্জাক - এনাম, জয়ের বাবা  রেহানা জলি - জয় ও মিঠুর মা  সাগরিকা - পাখি  মঞ্জুর - মিঠু  জামিলুর রহমান শাখা - সমেদ ভূঁইয়া ডন - শফিক চৌধুরী  আহমেদ শরীফ - শাহাদাত চৌধুরী  মিশা সওদাগর - মুন্না, ঢাকা শহরের শীর্ষ সন্ত্রাসী  মর্জিনা  চিকন আলী  সুব্রত - স্বভূমিকা, পুলিশ কর্মকর্তা  প্রযুক্তিগত বিবরণ  ফরম্যাট: ৩৫ এমএম (রঙিন)  দৈর্ঘ্য: ১৫০ মিনিট  রীল: ১৩ টি  মূল ভাষা: বাংলা  মূল দেশ: বাংলাদেশ  সিনেমায় মুক্তির তারিখ: ২ অক্টোবর ২০০৮  নির্মাণ বছর: ২০০৮  প্রযুক্তিগত সহায়তা: বাংলাদেশ চলচ্চিত্র উন্নয়ন কর্পোরেশন (এফ ডি সি)   নৃত্য  নৃত্য পরিচালনা করেন হাবিবুর রহমান, সাইফ খান কালু ও মাসুম বাবুল।   সঙ্গীত মনে প্রাণে আছো তুমি চলচ্চিত্রের সঙ্গীত পরিচালনা করেন হৃদয় খান ও আলী আকরাম শুভ। সুর করেন আহমেদ ইমতিয়াজ বুলবুল। চলচ্চিত্রের "এক বিন্দু ভালোবাসা দাও" ও "কন্যা তোমার হাসিতে" গান দুটি ২০০৮ সালে জনপ্রিয়তা পায়।  গানের তালিকা   ক্রমিক  শিরোনাম  শিল্পী  অভিনয়১"এক বিন্দু ভালোবাসা দাও"এন্ড্রু কিশোর ও কনক চাঁপাশাকিব খান ও অপু বিশ্বাস২"কি রুপ দেখাইলা মাওলা" রেশাদশাকিব খান২"কাছে আসা হল ভালোবাসা হল"এন্ড্রু কিশোর ও বেবি নাজনিনশাকিব খান ও অপু বিশ্বাস4"আমি চাইলাম যারে"সালমা আক্তারসাগরিকা৫"মনের যত ভাবনা"মিশা সওদাগর   প্রচারিত টিভি চ্যানেল  বছরচ্যানেলতারিখমন্তব্যসূত্র২০২০নাগরিক টিভিঈদ উপলক্ষে প্রচারিত২০২৪আরটিভি১০ ডিসেম্বরদুপুর ২টা ১০ মিনিটে প্রচারিত   তথ্যসূত্র    বহিঃসংযোগ       বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০০৬-এর চলচ্চিত্র বিষয়শ্রেণী:জাকির হোসেন রাজু পরিচালিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
মাদাপতি রামচন্দ্র রাও (জন্ম: ৩০ নভেম্বর ১৯৬৩) ভারতের আর্থিক অন্তর্ভুক্তি লিমিটেডের ব্যবস্থাপনা পরিচালক এবং প্রধান নির্বাহী কর্মকর্তা। ২০০৬ সালের অক্টোবরে চিফ অপারেটিং অফিসার হিসাবে ভারতের আর্থিক অন্তর্ভুক্তিতে যোগদানের পরে, তিনি চার বছর পরে এমডি এবং সিইও হন।   বিএফআইএল এর আগে তিনি আইএনজি বিশ্ব লাইফ ইন্স্যুরেন্স, আমেরিকান এক্সপ্রেস, স্ট্যান্ডার্ড চার্টার্ড ব্যাংক এবং এসান্দা ফিনানজ অ্যান্ড লিজিং লিমিটেডের সাথে যুক্ত ছিলেন। বিএফআইএল -এর নেটওয়ার্ক ১৫৫টি শাখা থেকে প্রায় ২ হাজারে উন্নীত হয়েছে এবং সংস্থার ঋণগ্রহীতাদের সংখ্যা প্রায় ২০ গুণ বেড়েছে।    তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় প্রধান নির্বাহী
মাওলানা সূফী মুফতী আজানগাছী সাহেব ( উর্দু: مولانا صوفی مفتی اذانگاچھی; ইংরেজি: Maulana Sufi Mufti Azangachhi Shaheb; হিন্দী: हज़रत मौलाना सूफी मूफ्ती अज़ानगाछी साहेब; ১৮২৮/১৮২৯ - ১৯৩২) ছিলেন একজন প্রখ্যাত ভারতীয় সূফী সাধক ও ইসলামী ব্যক্তিত্ব। তিনি 'হাক্কানী আঞ্জুমান' তরিকার প্রচালক।   জীবনী  আজানগাছী সাহেব হাওড়া জেলার আজানগাছী গ্রামে ১৮২৮ /১৮২৯ সালে জন্মগ্রহণ করেন। তার পিতার নাম রকিবউদ্দীন আহমদ ফারুকী। ১৯৩২ সালের ১৯ ডিসেম্বর কলকাতার বাগমারী এলাকায় তিনি মৃত্যুবরণ করেন।   তথ্যসূত্র    বহিঃসংযোগ     বিষয়শ্রেণী:১৮২৮-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:হাক্কানী আঞ্জুমান বিষয়শ্রেণী:সুফিবাদ বিষয়শ্রেণী:পশ্চিমবঙ্গের ব্যক্তি বিষয়শ্রেণী:মাদ্রাসা-ই আলিয়া, কলকাতার প্রাক্তন শিক্ষার্থী বিষয়শ্রেণী:১৯শ শতাব্দীর বাঙালি বিষয়শ্রেণী:ভারতীয় সুফি বিষয়শ্রেণী:২০শ শতাব্দীর বাঙালি বিষয়শ্রেণী:হাওড়া জেলার ব্যক্তি বিষয়শ্রেণী:হানাফী ব্যক্তি
খন্দকার মোশাররফ হোসেন (জন্ম ১৯৪২)  বাংলাদেশের একজন রাজনীতিবিদ। তিনি ২০১৯ সালের ৬ জানুয়ারী অব্দি স্থানীয় সরকার, পল্লী উন্নয়ন ও সমবায় মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের দায়িত্বপ্রাপ্ত মন্ত্রী ছিলেন।  তিনি ৩০শে ডিসেম্বর, ২০১৮ সালে অনুষ্ঠেয় একাদশ জাতীয় সংসদ নির্বাচনেও ফরিদপুর-৩ আসন থেকে নির্বাচিত সংসদ সদস্য।   জন্ম ও শিক্ষা জীবন  খন্দকার মোশাররফ হোসেনের জন্ম ১৯৪২ সালে ব্রিটিশ ভারতের বেঙ্গল প্রেসিডেন্সির ফরিদপুর জেলায় (বর্তমান বাংলাদেশ)। তিনি ১৯৬৩ সালে বাংলাদেশ প্রকৌশল বিশ্ববিদ্যালয় থেকে স্নাতক এবং ১৯৭৪ সালে যুক্তরাজ্যের স্ট্রেথক্লেইড ইউনিভার্সিটি থেকে স্নাতকোত্তর ডিগ্রি অর্জন করেন। ১৯৭১ সালর মুক্তিযুদ্ধের সময় তার পিতা খন্দকার নুরুল ইসলাম ওরফে নুরু মিয়া ফরিদপুর শান্তি কমিটির চেয়ারম্যান ছিলেন।   বিতর্ক  ১৯৭১ সালের বাংলাদেশের স্বাধীনতা যুদ্ধের সময় খন্দকার মোশাররফ হোসেন পাকিস্তানের পক্ষ নিয়েছিলেন বলে জানা যায়।   কর্মজীবন খন্দকার মোশাররফ হোসেন ১৯৮০ সালে বাংলাদেশ প্রকৌশল বিশ্ববিদ্যালয়ে ভিজিটিং প্রফেসর হিসেবে যোগদান করেন। তিনি আন্তর্জাতিক শ্রম সংস্থার  (আইএলও) প্রধান কারিগরি পরামর্শক হিসেবে সিয়েরা লিওনে (১৯৮০-৮৯) এবং উগান্ডায় (১৯৮৯-৯০) কর্মরত ছিলেন। তিনি যুক্তরাজ্যে বাংলাদেশি প্রবাসীদের  অধিকার সংরক্ষণের লক্ষ্যে  মহারাণী এলিজাবেথের সঙ্গে দুটি ফলপ্রসূ  সভায় নেতৃস্থানীয় অংশ গ্রহণকারী ছিলেন।  তিনি বাংলাদেশ চেম্বার অফ ইন্ডাস্ট্রিজের (বিসিআই) সাবেক সভাপতি ছিলেন এবং তিনি ফরিদপুর বিভাগ ও পদ্মা সেতু বাস্তবায়ন কমিটির বর্তমান চেয়ারম্যান। খন্দকার মোশাররফ হোসেন স্কটল্যান্ডের গ্লাসগোস্থ বাংলাদেশ সমিতিরও সভাপতি এবং উত্তরা ক্লাবেরও সভাপতি ছিলেন।   রাজনৈতিক জীবন  ২০০৯ সালের নবম জাতীয় সংসদ নির্বাচনে তিনি প্রথম সাংসদ নির্বাচিত হয়েছিলেন। ২০১৪ সালের ৫ জানুয়ারি ১০ম সংসদ নির্বাচনে খন্দকার মোশাররফ হোসেন ফরিদপুর-৩ আসন থেকে দ্বিতীয়বারের মতো সংসদ সদস্য হিসেবে নির্বাচিত হন। এর আগেও তিনি সংসদ সদস্য নির্বাচিত হন এবং প্রবাসী কল্যাণ ও বৈদেশিক কর্মসংস্থান মন্ত্রণালয়ের মন্ত্রী হিসেবেও দায়িত্ব পালন করেন। ২০১৫ সালের ৯ জুলাই মোশাররফ হোসেন স্থানীয় সরকার, পল্লী উন্নয়ন ও সমবায় মন্ত্রনালয়ের দায়িত্ব পান। তিনি নিজ দায়িত্বের অতিরিক্ত হিসেবে ২০১৮ সালের ১১ ডিসেম্বর প্রবাসী কল্যাণ ও বৈদেশিক কর্মসংস্থান মন্ত্রণালয়ের মন্ত্রী হিসেবে নিযুক্ত হন।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:ফরিদপুর জেলার রাজনীতিবিদ বিষয়শ্রেণী:শেখ হাসিনার তৃতীয় মন্ত্রিসভার সদস্য বিষয়শ্রেণী:শেখ হাসিনার দ্বিতীয় মন্ত্রিসভার সদস্য বিষয়শ্রেণী:নবম জাতীয় সংসদ সদস্য
এইচএইচএইচএইচ () ফরাসি লেখক লরেন্ট বিনেটের প্রথম উপন্যাস, যা ২০১০ সালে প্রকাশ করা হয়। উপন্যাসটি দ্বিতীয় বিশ্বযুদ্ধের সময় প্রাগের নাৎসি নেতা রেইনহার্ড হেইড্রিচকে হত্যার উপর ভিত্তি করে লেখা, যা অপারেশন অ্যানথ্রোপাইড নামে পরিচিত। উপন্যাসটি ২০১০ সালে প্রিক্স গনকোর্ট ডু প্রিমিয়ার রোমান পুরস্কার লাভ করে।   কাহিনী  উপন্যাসটি অপারেশনের ইতিহাস এবং তার চরিত্রের জীবনকে অনুসরণ করে রেইনহার্ড হেইডরিচ এবং তার হত্যাকারী জোসেফ গ্যাচিক এবং জন কুবিস সম্পর্কিত বিষয় ফুটিয়ে তোলে। কিন্তু বইটির গবেষণা ও লেখার প্রক্রিয়া সম্পর্কে লেখক এর প্রতিক্রিয়ার সাথে মিলিত হয়ে, বিষয়টির অন্যান্য সাহিত্য ও প্রচার মাধ্যমের বিষয়ে তার ভাষ্য, এবং প্রকৃত মানুষদের আচরণের প্রয়োজনীয়তা কতটুকু হতে পারে সে সম্পর্কে তার প্রতিফলনে সম্পূর্ণ নয় যতটা ঐতিহাসিক উপন্যাসে হয়।   অনুবাদ  এইচএইচএইচএইচ উপন্যাসটি ২২ টি ভাষায় অনুবাদ করা হয়েছে। স্যাম টেলর কর্তৃক ইংরেজি অনুবাদ, ২২ এপ্রিল ২০১২ সালে মার্কিন যুক্তরাষ্ট্রে ফাররা, স্ট্রাউস এবং গ্রেউক্স দ্বারা এবং যুক্তরাজ্যে ৩ মে ২০১২ তারিখে হারভিল সিকারের মাধ্যমে প্রকাশিত হয়েছে।   চলচ্চিত্র অভিযোজন  ক্যাড্রিক জিমিনেজ, উপন্যাসের অবলম্বনে একটি চলচ্চিত্র পরিচালনা করেন, যাতে জেসন ক্লার্ক, রোজমুন্ড পাইক, মিয়া ওয়াস্কোভস্কা, জ্যাক ও'কনেল এবং জ্যাক রিয়ানোর অভিনয় করেন।   পুরস্কার এবং সম্মাননা   ২০১০ প্রিক্স গনকোর্ট দা প্রিমিয়ার রোমান   ২০১১ ইউরোপীয় লিটারাতুরাপরিস, শেলস্ট্রিট  ২০১২ জাতীয় বই সমালোচক সার্কেল পুরস্কার, চূড়ান্ত প্রার্থী   ২০১২ নিউ ইয়র্ক টাইমস বছরের উল্লেখযোগ্য বই   তথ্যসূত্র   বিষয়শ্রেণী:২০১০-এর ফরাসি উপন্যাস বিষয়শ্রেণী:দ্বিতীয় বিশ্বযুদ্ধের উপন্যাস বিষয়শ্রেণী:ফরাসি ঐতিহাসিক উপন্যাস বিষয়শ্রেণী:হেনরিক হিমলার বিষয়শ্রেণী:চলচ্চিত্রে অভিযোজিত ফরাসি উপন্যাস
সাহেবেরহাট বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।   অবস্থান ও সীমানা  কমলনগর উপজেলার পশ্চিমাংশে সাহেবেরহাট ইউনিয়নের অবস্থান। এ ইউনিয়নের উত্তরে চর কালকিনি ইউনিয়ন ও চর মার্টিন ইউনিয়ন, পূর্বে পাটারীরহাট ইউনিয়ন, দক্ষিণে চর ফলকন ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত।   প্রশাসনিক কাঠামো  সাহেবেরহাট ইউনিয়ন কমলনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।   আরও দেখুন   কমলনগর উপজেলা  কমলনগর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:কমলনগর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
আত্মীয় সভা ছিল ভারতের একটি দার্শনিক আলোচনা কেন্দ্র। রাজা রামমোহন রায় ১৮১৫ সালে কলকাতায় এই সমিতি প্রতিষ্ঠা করেছিলেন। সমিতির সদস্যরা বিভিন্ন দার্শনিক বিষয়ে বিতর্ক ও আলোচনার অধিবেশন পরিচালনা করার মাধ্যমে অবাধ ও সম্মিলিত চিন্তাভাবনা এবং সামাজিক সংস্কার প্রচার করতেন। ১৮১৫ সালে আত্মীয় সভার প্রতিষ্ঠাকে কলকাতায় আধুনিক যুগের সূচনা হিসাবে বিবেচিত হয়। ১৯২৩ সালে সমিতিটি নিষ্ক্রিয় হয়ে যায়।   পটভূমি  প্রকৃত এবং সত্য ধর্ম সম্পর্কে জানতে রাজা রামমোহন রায় ব্যাপক অধ্যায়ন শুরু করেন। বেদ সহ বিভিন্ন হিন্দু ধর্মগ্রন্থ ছাড়াও তিনি আরবিতে মূল কুরআন, হিব্রু ও গ্রিক বাইবেল পাঠ করে ইসলাম, খ্রিষ্টান ধর্ম সহ বিভিন্ন একেশ্বরবাদী ধর্ম সম্পর্কে জ্ঞান লাভ করেন। এসব বই পড়ে তিনি একেশ্বরবাদের প্রতি আকৃষ্ট হন। এছাড়াও হিন্দু ধর্মের বিভিন্ন কুসংস্কার, ধর্মীয় গোঁড়ামি রোধে তিনি সচেষ্ট হন। এসব বিষয়ে আলোচনা করতে তিনি সমমনা বুদ্ধিজীবীদের নিয়ে আত্মীয় সভার আয়োজন করেন।  এই আত্মীয় সভাই পরবর্তীকালে ১৯২৮ সালে ব্রাহ্মসমাজে পরিণত হয়। ড. দিলীপকুমার বিশ্বাসের ভাষায়,     কার্যক্রম  সভায় প্রধান কার্যক্রম ছিল একেশ্বরবাদী হিন্দু বেদান্তবাদ ও অনুরূপ বিষয়গুলিতে আলোচনা ও বিতর্কের আয়োজন করা। এছাড়াও তারা বিভিন্ন ধর্মীয় এবং সামাজিক সমস্যা সম্পর্কে নিজেদের মধ্যে মতবিনিময় করতেন। মানিকতলায় অবস্থিত রাজা রামমোহন রায়ের বাগানবাড়িতে সাপ্তাহিক আলোচনা সভা অনুষ্ঠিত হতো।  এই সমাবেশগুলির মধ্যে বেশিরভাগই অনানুষ্ঠানিক ছিল এবং এই সভাগুলোতে কেবলমাত্র কয়েকজন বাঙালি বুদ্ধিজীবী যোগ দিতেন। এটি কোন আনুষ্ঠানিক প্রতিষ্ঠান ছিল না, এর এবং কোন সদস্যপদ নিবন্ধন পদ্ধতি ছিল না। প্রতি সপ্তাহে একদিন এই সভার আয়োজন হতো। শিবপ্রসাদ মিশ্র এই সভায় বেদপাঠ করতেন এবং গোবিন্দ মালা গান গাইতেন। সভার আলোচনার বিষয়ের মধ্যে অন্যতম ছিল মূর্তি পূজার অসারতা, বর্ণ প্রথা এবং সতীদাহ প্রথা ও বহুবিবাহের কুফলসমূহ এবং বিধবা বিবাহ প্রচলনের গুরুত্ব।   উল্লেখযোগ্য সদস্য  এই সভায় যোগদানকারী উল্লেখযোগ্য কিছু ব্যক্তি হলেন:  প্রিন্স দ্বারকানাথ ঠাকুর  প্রসন্নকুমার ঠাকুর  নন্দকিশোর বসু  বৃন্দাবন মিত্র  শিবপ্রসাদ মিশ্র  হরিহরনন্দ তীর্থস্বামী শিবপ্রসাদ মিশ্র এবং হরিহরনন্দ তীর্থস্বামী সংস্কৃত পণ্ডিত ছিলেন।   তথ্যসূত্র    বহিঃসংযোগ     বিষয়শ্রেণী:কলকাতার সংস্কৃতি বিষয়শ্রেণী:১৮১৬-এ ভারতে প্রতিষ্ঠিত